stanford-oval/wikipedia huggingface dataset:
Valkoinen (koiraväri)
Kirjavuustyyppinen valkoinen

Kirjavuustyyppinen valkoinen väritys johtuu epätäydellisesti dominoivan S-kirjavuusgeenin vaikutuksesta. Tällainen yksilö on kirjava, jonka valkoinen kuvio kattaa koko eläimen. Eläimessä voi olla pieniä värillisiä läikkiä. Tällaista valkoisuutta esiintyy esimerkiksi bokserilla, jonka yhteydessä ”valkoisiksi” kutsutaan yleensä kaikkia yksilöitä, joilla on runsaasti toivottua enemmän valkoista.
Valkoinen merle ja valkoinen harlekiini

Merletekijä voi homotsygoottina aiheuttaa varsin erilaisia kuvioita. Jotkin yksilöt ovat lähes kokonaan valkoisia vain pienin pigmenttijäämin.
Tanskandoggilla esiintyvä harlekiinitekijä voi yhdessä homotsygootin merletekijän kanssa tuottaa vieläkin säännöllisemmin liki valkoisen fenotyypin, josta harlekiinitekijän vaikutuksesta puuttuvat homotsygooteillakin merleillä yleensä näkyvät harmaat laikut.
Aiheesta muualla

Kuvia tai muita tiedostoja aiheesta Valkoinen (koiraväri) Wikimedia Commonsissa
Valkoinen kääpiösnautseripentu.
Valkoinen bokseri, jolla on hieman pigmenttiä toisen silmän ympärillä ja pisamina toisessa korvassa ja kuonon päällä.
Viktoria Huse

| Viktoria Huse> Henkilötiedot |
| --- | --- |
Syntynyt: 24. lokakuuta 1995 (ikä 28)
Kansalaisuus:   Saksa
Uran tiedot
Pituus:  172 cm
Paino:  66 kg
Laji:  maahockey
Seura:  Der Club an der Alster
| Mitalit> Maa:   Saksa.Naisten maahockey.Sisäkenttien MM-kilpailut  | Mitalit> Maa:   Saksa.Naisten maahockey.Sisäkenttien MM-kilpailut  | Mitalit> Maa:   Saksa.Naisten maahockey.Sisäkenttien MM-kilpailut  | Maa:   Saksa> Naisten maahockey. |
| --- | --- | --- | --- |
|  Kultaa | Berliini 2018 |  |  |
| EM-kilpailut  | EM-kilpailut  | EM-kilpailut  |  |
|  Hopeaa | Antwerpen 2019 |  |  |
|  Hopeaa | Amsterdam 2021 |  |  |
Viktoria Martha Huse (s. 24. lokakuuta 1995) on saksalainen maahockeypelaaja, joka edusti Saksaa Tokion olympialaisissa vuonna 2021. Hän pelaa puolustajana.
Huse aloitti maahockeyn viisivuotiaana. Hän on pelannut myös käsipalloa ja jalkapalloa. Huse pelasi ensimmäisen maajoukkueottelunsa alle 16-vuotiaiden maajoukkueessa huhtikuussa 2021. Vuonna 2013 hän voitti alle 18-vuotiaiden EM-hopeaa. Huse oli Saksan kapteeni nuorten MM-turnauksessa 2016, jossa Saksa sijoittui viidenneksi. Hän teki turnauksessa viisi maalia. Nuorten maajoukkueissa Huse on pelannut 63 ottelua ja tehnyt 16 maalia.
Ensimmäisen ottelunsa Saksan maajoukkueessa Huse pelasi tammikuussa 2016. Hän voitti Saksan joukkueessa hallimaailmanmestaruuden vuonna 2018 Berliinissä järjestetyssä turnauksessa. Finaalissa Saksa kohtasi Alankomaat, jonka Saksa voitti 2–1. Huse teki turnauksessa viisi maalia. Hän edusti Saksaa myös vuoden 2018 MM-turnauksessa Lontoossa. Saksa voitti turnauksessa alkulohkonsa, mutta Espanja pudotti Saksan puolivälierissä maalein 1–0. Huse teki turnauksessa kolme maalia.
Huse on voittanut EM-hopeaa sekä vuonna 2019 Antwerpenissä järjestetyssä turnauksessa että vuonna 2021 Amsterdamissa. Saksa hävisi molempien turnausten loppuotteluissa Alankomaille maalein 2–0. Hän on voittanut Saksan joukkueessa myös pronssia FIH Pro Leaguesta vuonna 2019.
Huse valittiin Saksan maajoukkueeseen vuoden 2020 olympialaisiin. Saksa eteni turnauksessa puolivälieriin, jossa lopulta hopeaa voittanut Argentiina voitti Saksan maalein 3–0. Huse teki turnauksessa yhden maalin, joka syntyi avausottelussa Isoa-Britanniaa vastaan.
Lokakuuhun 2021 mennessä Huse oli pelannut Saksan maajoukkueessa 94 ottelua, joista 13 hallissa. Hän on tehnyt otteluissa yhteensä 19 maalia.
Seuratasolla Huse on vuodesta 2014 lähtien edustanut Bundesliigassa pelaavaa Der Club an der Alsteria, johon hän siirtyi DHC Hannoverista. Huse on saanut mainetta tehokkaana maalintekijänä kulmalyönneistä. Myös Husen äiti on pelannut maahockeyta.
Vauhtipiru

| Vauhtipiru |
| --- | --- |
 Vauhtipiru ensiesiintymisessään Suomessa
Luoja(t):  Roy Thomas & Sal Buscema
Kustantamo:  Marvel
Ensiesiintyminen:  Avengers #70
Henkilötiedot
Oikea nimi:  James Sanders
Status:  Ukonnuolet
Henkilöllisyydet:  Whizzer
Voimat:  Supernopeus
Vauhtipiru on Marvel-kustantamon luoma superroisto. Hahmo esiintyi ensimmäisen kerran Avengers-lehden numerossa 70. Vauhtipirun loivat Roy Thomas ja Sal Buscema.
Suomessa Vauhtipiru esiintyi ensimmäisen kerran Hämähäkkimies-lehden numerossa 9 (1985).
Voimat ja varusteet

Vauhtipiru voi liikkua yli-inhimillisen nopeasti. Hän kykenee juoksemaan 71,5 metriä sekunnissa ja Vauhtipirun refleksit ovat noin neljä kertaa tavallista ihmistä nopeammat. Vauhtipiru on myös taitava karatemestari.
Vatsianjärvi

| Vatsianjärvi |
| --- | --- |
Valtiot:  Suomi 
Paikkakunta:  Riihimäki 
Koordinaatit:  60°39′43″N, 24°40′32″E
Järvinumero:  21.033.1.007 
Mittaustietoja
Pinnankorkeus:  89  m 
Pinta-ala:  8,46  ha 
 fiVatsianjärvi 
Vatsianjärvi on Vantaanjoen vesistöön kuuluva pieni ja matala järvi Riihimäellä. Se on kooltaan 8,5 hehtaaria ja suurin syvyys järven pohjoispäässä on noin 3,5 metriä. Laadultaan Vatsianjärven vesi on ollut hyvä, vaikka sitä voidaan pitää lievästi rehevänä. Järven lähivaluma-alue on pääosin metsää ja erityisesti järven eteläisessä osassa on runsasta vesikasvillisuutta, joka rajoittaa järven virkistyskäyttöä.
Vatsianjärven itäpuolella sijaitsee hehtaarin kokoinen osana Metso-suojeluohjelmaa rauhoitettu MiikaRock'n luonnonsuojelualue. Alueen luonto on lehtoa ja lehtomaista kangasta, jossa on paljon haapoja ja lahopuuta.
Valkoinen Risti

| Oy Valkoinen Risti – Vita Korset Ab |
| --- | --- |

Yritysmuoto:  perheyritys
Perustettu:  1925
Toimitusjohtaja:  Harald Storgårds
Kotipaikka:  Helsinki
Toiminta-alue:  Suomi
Toimiala:  hygieniatuotteet elintarvikkeet
Tuotteet:  Vitalis, Vival, Emännän, Isännän, Walkers, Baxters, K2r, Gainomax, Police, Lotto, Sara Lee
Liikevaihto:  2,7 milj. € (2014)
Henkilöstö:  10 (2014)
Omistaja:  Storgårdsin perhe
Kotisivu:  www.valkri.fi/
Infobox OKVirheellinen NIMI-arvo: 
Oy Valkoinen Risti – Vita Korset Ab on suomalainen vuonna 1925 perustettu perheyritys, joka markkinoi hajusteita, hygieniatuotteita ja elintarvikkeita. Aiemmin yrityksellä on ollut myös omaa valmistusta. Valkoisen Ristin pitkäaikaisin tuote on vuodesta 1936 valmistettu Vitalis-voide.
Historiaa

Oy Valkoinen Risti – Vita Korset Ab:n perustettiin vuoden 1925 alussa Helsingin Mikonkadulle, nykyisen Aikatalon kohdalle nimellä O.Y. Tekninen Tehdas Valkoinen Risti A.B. – Tekniska Fabriken Vita Korset. Seitsemän hengen voimin yritys alkoi valmistaa Sanosan-hedelmäsuolaa, Auringon-metallikiilloketta ja kiillotusliinoja, Stadion-pastilleja, Burovin-balsamia ja rautapitoista viiniä. Vuonna 1930 yrityksen ruotsalainen perustaja palasi kotimaahansa ja myi yrityksensä Storgårdsin suvulle, jonka omistuksessa Valkoinen Risti yhä on.
Helmikuussa 1944 neuvostoliittolaisten lentopommi osui tuolloin Kruununhaassa toimineeseen Valkoisen Ristin tehtaaseen, ja koko yritys evakuoitiin Porkkalaan, josta myös jouduttiin pian lähtemään alueen siirtyessä Neuvostoliiton miehittämäksi. Yritys palasi pääkaupunkiseudulle Helsingin itäpuolen Vartiokylään, jossa se yhä toimii.
Historiaa > Vitalis-voide

Vuodesta 1936 valmistettu Vitalis oli aikoinaan suurin täysin suomalainen kosmeettinen valmiste. Huippuvuosina Vitalista myytiin kotimaassa lähes 700 000 rasiaa vuodessa. Vuodesta 1965 alettiin Valkoisen Ristin tuotteita viedä myös muihin Pohjoismaihin, ja Vitalis tunnettiin Ruotsissa ja Islannissa nimellä Vitagold.
Vitalis-voiteen väri, koostumus ja tuoksu ovat pysyneet alusta asti samoina, lukuun ottamatta lainsäädännön vaatimia pieniä muutoksia. Vuoteen 1985 mennessä Vitalista oli myyty jo yli kaksikymmentä miljoonaa rasiaa.
Vuonna 2011 Vitalis-voide tuotiin Seppälä-vaateketjun valikoimiin  Paola Suhosen suunnittelemassa uudessa pakkauksessa.
Historiaa > Hiustenhoitotuotteita ja hajusteita

Vuonna 1954 Valkoinen Risti ryhtyi valmistamaan lisenssillä  maailman suurimpiin kuuluvan hiustenhoitoyrityksen Helene Curtisin tuotteita, joita olivat Suave-hiusvoide sekä Silkki-Leena- ja Finesse-shampoot. Valkoinen Risti toi ensimmäisenä Suomen markkinoille suihkepulloon pakatun hiuskiinteen. Vuonna 1960 Valkoinen Risti otti valikoimiinsa Pierre Cardinin, Carvenin ja Capuccin parfyymit, ja tuoksutuotevalikoiman nykyiset päämerkit ovat italialaiset Police ja Lotto.
Historiaa > Elintarvikkeita

Elintarvikkeiden tuontiin Valkoinen Risti ryhtyi 1970-luvulla, ja vuonna 1985 ostettiin elintarvikealan agentuuriyritys Oy InnZano Ab. Yrityksen päämiehiin kuuluu muun muassa eurooppalainen maitotuotejätti Lactalis. Valkoisen Ristin edustamia elintarvikkeita ovat hollantilaiset, espanjalaiset, englantilaiset ja sveitsiläiset juustot, Walkers-pikkuleivät ja Baxters-hillot sekä Gainomax-urheilujuomat ja -proteiinipatukat. Vuonna 2009 Valkoinen Risti hankki osuuden Novacafi Oy:stä, joka edustaa Suomessa muun muassa Douwe Egberts -kahveja.
Vasulaisuus

Vasulaisuus oli Kuortaneella 1800-luvulla vaikuttanut uskonnollinen liike ja hengellinen suuntaus, joka oli jatkumoa 1700- ja 1800-luvun vaihteessa Härmänmaalla vaikuttaneelle wallenbergiläisyydelle. Liike sai nimensä johtajansa Iisakki Vasun (1783–1854) mukaan ja sen kannattajia kutsuttiin vasunuskoisiksi. Vasulaisuus eli Kuortaneella voimakkaana ja siellä wallenbergiläinen liike sai uuden muodon ja nimen.
Vasulaisuus oli kirkon ulkopuolelle suljettu radikaalipietistinen liike ja oli Pohjanmaan mystikkoliikkeiden viimeisiä versoja. Vasulaisuus vaikutti Kuortaneella rinnakkain beckiläisen herätysliikkeen kanssa. Vasulaisuuden on mainittu virikkeenä Kuortaneen seutua muokanneiden tapahtumien joukossa. Opin on kerrottu olleen lähtöisin Salmen kylän Vasunmäestä. Vasulaisten seuroissa nähtiin muun muassa Heikki Klemetin äiti, Kuortaneen papin tytär.
Uskonkäsitys

Liikkeen suurimpana ongelmana on pidetty sen salamyhkäisyyttä, johon liittyivät omat kokoontumisen ja kulkureitit. Kun vasulaisten menoihin ei kuka tahansa päässyt osallistumaan, alkoi niistä kiertää epäselviä huhuja, jotka muuttuivat ihmisten mielikuvituksessa yhä hurjemmiksi. Myös vasulaisuuden kohdalla todellisuutta on pidetty paljon huhupuheita arkisempana.
Uskonkäsitys > Oppi

Vasulaisten oppia ja uskomuksia on kuvattu erikoiseksi, mutta sittenkin harmittomaksi uskonnolliseksi liikkeeksi. Kyläkirjojen mukaan oppi oli valikoiva ja uskonnolliset menot sisälsivät osin hupaisiakin piirteitä, kuten nöyrtymisen merkiksi suoritettu pöytien ali ryömiminen ja seremoniallinen käärmeen pään polkeminen. Heikki Klemetin mukaan Iisakki Vasu loi oman dogmatiikan.
Uskonkäsitys > Oppi > Moraali

Heikki Klemetin mukaan vasulaiset eivät olleet moraalisesti heikompia kuin muidenkaan uskonsuuntien kannattajat. Vasulaisten kristillisyys oli sen sijaan erilaista. Vasulaisten seuroissa tanssittiin, taputettiin ja iloittiin. Tanssia kutsuttiin myös taivaan hypyksi. Liikkeen kokouksissa oli myös muita symbolisia eleitä kuvaamassa kristityn pelastuksen tietä. Vasulaisuuden perintönä ovat Sulevi Riukulehdon mukaan säilyneet värit ja räiskyvyys.
Seuroissa saatettiin myös juoda viinaa ja suhtautua vapaamielisesti seksuaalisuuteen. Alkoholin seremoniakäytön ajateltiin avaavan sielun hengelle, mutta humaltua ei kuitenkaan saanut. Heikki Klemetin mukaan puheet seksuaalimoraalin löyhyydestä olivat perättömiä. Liikkeen jäsenillä ei myöskään näytä olleen aviottomia lapsia.
Uskonkäsitys > Oppi > Lopun ajan odotus

Vasulaisuuden hurmoksellisimpia piirteitä olivat taivasten vaunujen odotus, joiden paikoiksi on mainittu Kultavuori, Rantalanvuori tai Kuhankallio ja päiväksi 25. heinäkuuta 1898. Lopun ajan odotuksessaan vasulaisuus ei eroa muista, aikaisemmista tai myöhemmistä, hurmoksellisista liikeistä.
Arvostelu

Lähes kaikki vasulaisuudesta kertovat kirjalliset lähteet ovat liikkeen vastustajien kirjoittamia. Heikki Klemetti on antanut omassa arviossaan liikkeestä myönteisen kuvan, eikä ole löytänyt toiminnasta juuri mitään raskauttavaa.
Vesipallon maailmanliiga

| Vesipallon maailmanliiga |
| --- | --- |
Laji:  Vesipallo
Maa(t):  Kansainvälinen
Perustettu:  Miehet 2002   Naiset 2004
Hallitseva mestari:  Miehet:  Montenegro   Naiset:  Yhdysvallat
Eniten mestaruuksia:  Miehet:  Serbia   Naiset:  Yhdysvallat (11/12)
Vesipallon maailmanliiga on FINAn järjestämä vuosittainen vesipallokilpailu. Liigaan osallistuu maita eri maanosista. Miesten turnaus on pelattu vuodesta 2002 ja naisten vuodesta 2004 lähtien.
Mitalistit vuosittain > Miehet

| Vuosi | Voittaja | Toinen | Kolmas |  |
| --- | --- | --- | --- | --- |
| 2002 |  Venäjä |  Espanja |  Unkari |  |
| 2003 |  Unkari |  Italia |  Yhdysvallat |  |
| 2004 |  Unkari |  Serbia ja Montenegro |  Kreikka |  |
| 2005 |  Serbia ja Montenegro |  Unkari |  Saksa |  |
| 2006 |  Serbia ja Montenegro |  Espanja |  Kreikka |  |
| 2007 |  Serbia |  Unkari |  Australia |  |
| 2008 |  Serbia |  Yhdysvallat |  Australia |  |
| 2009 |  Montenegro |  Kroatia |  Serbia |  |
| 2010 |  Serbia |  Montenegro |  Kroatia |  |
| 2011 |  Serbia |  Italia |  Kroatia |  |
| 2012 |  Kroatia |  Espanja |  Italia |  |
| 2013 |  Serbia |  Unkari |  Montenegro |  |
| 2014 |  Serbia |  Unkari |  Montenegro |  |
| 2015 |  Serbia |  Kroatia |  Brasilia |  |
| 2016 |  Serbia |  Yhdysvallat |  Kreikka |  |
| 2017 |  Serbia |  Italia |  Kroatia |  |
| 2018 |  Montenegro |  Unkari |  Espanja |  |
2019:
Mitalistit vuosittain > Naiset

| Vuosi | Voittaja | Toinen | Kolmas |  |
| --- | --- | --- | --- | --- |
| 2004 |  Yhdysvallat |  Unkari |  Italia |  |
| 2005 |  Kreikka |  Venäjä |  Australia |  |
| 2006 |  Yhdysvallat |  Italia |  Venäjä |  |
| 2007 |  Yhdysvallat |  Australia |  Kreikka |  |
| 2008 |  Venäjä |  Yhdysvallat |  Australia |  |
| 2009 |  Yhdysvallat |  Kanada |  Australia |  |
| 2010 |  Yhdysvallat |  Australia |  Kreikka |  |
| 2011 |  Yhdysvallat |  Italia |  Australia |  |
| 2012 |  Yhdysvallat |  Australia |  Kreikka |  |
| 2013 |  Kiina |  Venäjä |  Yhdysvallat |  |
| 2014 |  Yhdysvallat |  Italia |  Australia |  |
| 2015 |  Yhdysvallat |  Australia |  Alankomaat |  |
| 2016 |  Yhdysvallat |  Espanja |  Australia |  |
| 2017 |  Yhdysvallat |  Kanada |  Venäjä |  |
| 2018 |  Yhdysvallat |  Alankomaat |  Venäjä |  |
2019:
Viktoria Brams

Viktoria Brams (s. 17. syyskuuta 1944) on saksalainen näyttelijä. Hän aloitti uransa Heidelbergin kaupunginteatterissa, mutta on sittemmin saavuttanut mainetta ennen kaikkea televisioesiintyjänä.
Brams esitti Inge Buschin roolia Marienhof-sarjassa sen alusta loppuun saakka vuosina 1992–2011.
Aiheesta muualla

Viktoria Brams Internet Movie Databasessa. (englanniksi)
Vesijäähdytys

Vesijäähdytys voi tarkoittaa seuraavia asioita:
vesijäähdytys moottoreissa
vesijäähdytys tietokoneissa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”vesijäähdytys”, voi hakea sivunnimihaulla, laajalla sivunnimihaulla tai tekstihaulla.
Vesijärvi (Siilinjärvi)

| Vesijärvi |
| --- | --- |
Suuralue:  Kirkonkylä
Väkiluku:  1 102
Vesijärvi on Siilijärven asuinlähiö, joka sijaitsee noin kahden kilometrin päässä keskustasta länteen. Vesijärvellä sijaitsevat muun muassa Siilinjärven ortodoksinen kirkko, kioski ja Lujabetonin tehdas. Vesijärven asuinrakentaminen koostuu omakoti- ja rivitaloista.
Vesijärvi rajoittuu pohjoisessa Kevättömään, idässä Kirkonmäkeen, lännessä Harjamäkeen ja etelässä kantatiehen 77.
Vesijärvellä on jääkiekkokaukalo, jonka paikalliset nuoret omatoimisesti jäädyttävät ja jota kunta hoitaa jäädytyksen jälkeen. Suomalainen elektronista musiikkia esittävä yhtye Aavikko on kotoisin Vesijärveltä.
Viinikärhö

| Viinikärhö |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Ranunculales
Heimo::  Leinikkikasvit Ranunculaceae
Tribus::  Anemoneae
Suku::  Kärhöt Clematis
Laji::  viticella
Kaksiosainen nimi
 Clematis viticella  L. 
Katso myös
   Viinikärhö Wikispeciesissä   Viinikärhö Commonsissa 
Infobox OKNimi-testi OK: 
Viinikärhö (Clematis viticella) on kärhöihin kuuluva köynnös. Sen kukat ovat punaiset tai violetinisävyiset, kellomaiset. Lehdistö on rehevä ja tummanvihreä. Sitä kasvatetaan koristekasvina. Sille suositellaan leikkaamista keväisin, ettei kasvusto muutu risukkoiseksi.
Aiheesta muualla

ITIS: Clematis viticella (englanniksi)
United States Department of Agriculture (USDA): Clematis viticella (englanniksi)
Unkari olympialaisissa

Unkari on osallistunut kaikkiin nykyaikaisiin olympialaisiin lukuun ottamatta Antwerpenin kisoja 1920, joihin se ei saanut osallistua johtuen roolistaan ensimmäisessä maailmansodassa sekä Los Angelesin kisoja 1984, joita se boikotoi muiden itäblokin valtioiden kanssa.
Unkari on saavuttanut kesäolympialaisissa 175 kulta-, 147 hopea- ja 169 pronssimitalia eli kaikkiaan 491 mitalia. Sen menestyksekkäimmät urheilumuodot ovat olleet miekkailu (37 kultaa), uinti (28), melonta (25) ja paini (19). Eniten mitaleja, kymmenen, ovat saavuttanut miekkailija Aladár Gerevich ja telinevoimistelija Ágnes Keleti.. Talviolympialaisissa maa on saanut yhden kulta-, kaksi hopea- ja neljä pronssimitalia. Kultamitali tuli kaukalopikaluistelusta ja himmeämmät mitalit taitoluistelusta. Vaikka Unkari on yksi kesäolympialaisten kaikkien aikojen menestyneimpiä maita, se ei ole ikinä isännöinyt kisoja.
Unkarin olympiamitalit urheilumuodoittain

| Urheilumuoto | Kulta | Hopea | Pronssi | Yhteensä |
| --- | --- | --- | --- | --- |
| Miekkailu | 37 | 23 | 27 | 87 |
| Uinti | 28 | 25 | 20 | 73 |
| Melonta | 25 | 29 | 26 | 80 |
| Paini | 19 | 16 | 19 | 54 |
| Voimistelu | 15 | 11 | 14 | 40 |
| Yleisurheilu | 10 | 12 | 18 | 40 |
| Nyrkkeily | 10 | 2 | 8 | 20 |
| Nykyaikainen 5-ottelu | 9 | 8 | 5 | 22 |
| Vesipallo | 9 | 3 | 3 | 15 |
| Ammunta | 7 | 3 | 7 | 17 |
| Jalkapallo | 3 | 1 | 1 | 5 |
| Painonnosto | 2 | 9 | 9 | 20 |
| Judo | 1 | 3 | 5 | 9 |
| Short track | 1 | 0 | 0 | 1 |
| Taitoluistelu | 0 | 2 | 4 | 6 |
| Käsipallo | 0 | 1 | 2 | 3 |
| Soutu | 0 | 1 | 2 | 3 |
| Purjehdus | 0 | 0 | 1 | 1 |
| Ratsastus | 0 | 0 | 1 | 1 |
| Tennis | 0 | 0 | 1 | 1 |
Unkarin mitalit kesäolympialaisissa

| Vuosi | Kulta | Hopea | Pronssi | Yhteensä |
| --- | --- | --- | --- | --- |
| 1896 | 2 | 1 | 3 | 6 |
| 1900 | 1 | 2 | 2 | 5 |
| 1904 | 2 | 1 | 1 | 4 |
| 1908 | 3 | 4 | 2 | 9 |
| 1912 | 3 | 2 | 3 | 8 |
1920: ei osallistunut
| 1924 | 2 | 3 | 4 | 9 |
| 1928 | 4 | 5 | 0 | 9 |
| 1932 | 6 | 4 | 5 | 15 |
| 1936 | 10 | 1 | 5 | 16 |
| 1948 | 10 | 5 | 12 | 27 |
| 1952 | 16 | 10 | 16 | 42 |
| 1956 | 9 | 10 | 7 | 26 |
| 1960 | 6 | 8 | 7 | 21 |
| 1964 | 10 | 7 | 5 | 22 |
| 1968 | 10 | 10 | 12 | 32 |
| 1972 | 6 | 13 | 16 | 35 |
| 1976 | 4 | 5 | 13 | 22 |
| 1980 | 7 | 10 | 15 | 32 |
1984: ei osallistunut
| 1988 | 11 | 6 | 6 | 23 |
| 1992 | 11 | 12 | 7 | 30 |
| 1996 | 7 | 4 | 10 | 21 |
| 2000 | 8 | 6 | 3 | 17 |
| 2004 | 8 | 6 | 3 | 17 |
| 2008 | 3 | 5 | 2 | 10 |
| 2012 | 8 | 4 | 6 | 18 |
| 2016 | 8 | 3 | 4 | 15 |
| Yhteensä | 175 | 147 | 169 | 491 |
Unkarin mitalit talviolympialaisissa

| Vuosi | Kulta | Hopea | Pronssi | Yhteensä |
| --- | --- | --- | --- | --- |
1924–1928: 0
| 1932 | 0 | 0 | 1 | 1 |
| 1936 | 0 | 0 | 1 | 1 |
| 1948 | 0 | 1 | 0 | 1 |
| 1952 | 0 | 0 | 1 | 1 |
| 1956 | 0 | 0 | 1 | 1 |
1960–1976: 0
| 1980 | 0 | 1 | 0 | 1 |
1984–2014: 0
| 2018 | 1 | 0 | 0 | 1 |
| Yhteensä | 1 | 2 | 4 | 7 |
Aiheesta muualla

Unkari Kansainvälisen olympiakomitean sivustolla (englanniksi)
Unkarin olympiakomitean sivusto (unkariksi) (englanniksi)
Valtiot olympialaisissa
Vesikalvottomat

Anamnia tarkoittaa selkärankaisia, joilla ei ole sikiön amnion- eli vesikalvoa. Niitä ovat ympyräsuiset, kalat ja sammakkoeläimet.
Vapauspuolue (Alankomaat)

| Vapauspuolue> Partij voor de Vrijheid |
| --- | --- |
  
  
  
Perustettu:  22. helmikuuta 2006
Puheenjohtaja:  Geert Wilders
Ideologia:   kansalliskonservatismi  liberaalikonservatismi  euroskeptisismi  oikeistopopulismi  anti-islamismi 
Poliittinen kirjo:  oikeisto
Edustajainhuone:  37 / 150
Senaatti:  4 / 75
Euroopan parlamentti:  0 / 29
Kansainväliset jäsenyydet:  – ID
Kotisivu:  www.pvv.nl
Infobox OKNimi-testi OK: 
Vapauspuolue (holl. Partij voor de Vrijheid) (PVV) on alankomaalainen kansallisliberaalinen puolue. Sitä johtaa Geert Wilders, joka oli puolueen edeltäjäryhmän Group Wildersin ainoa edustaja Alankomaiden parlamentissa. Puolue voitti yhdeksän paikkaa vuoden 2006 vaaleissa, mikä teki siitä parlamentin viidenneksi suurimman puolueen ja kolmanneksi suurimman oppositiopuolueen. Vuoden 2009 europarlamenttivaaleissa puolue sai toiseksi eniten paikkoja Alankomaissa, 4 paikkaa 25:stä. Vuoden 2010 parlamenttivaaleissa puolueen paikkamäärä nousi 9:stä 24:ään.
Puolueella on yksi jäsen, Wilders itse, eikä se näin ole oikeutettu Alankomaiden puoluetukiin. Puolueen toiminta on täysin lahjoitusten varassa.
Ideologia ja tavoitteet

PVV kannattaa puolueohjelmansa mukaan Alankomaiden senaatin lakkauttamista, puoluetukien poistamista vasemmistolaisilta puolueilta, rahoituksen lakkauttamista ilmastonmuutoksen torjuntaan pyrkiviltä projekteilta sekä päästöverojen lakkauttamista, tuulivoimasta luopumista, investointeja ydin- ja hiilivoimaan, kehitysavun lakkauttamista, kaikkien kansalaisten rekisteröimistä etnisen ryhmän perusteella, maahanmuuton voimakasta rajoittamista ja osittaista kieltämistä, islamin poistamista Alankomaiden yhteiskunnasta, sekä Euroopan unionin lakkauttamista tai Alankomaiden eroa siitä ja kaiken yhteistyön lopettamista.
Vaalimenestys > Parlamenttivaalit

| Vuosi | Edustajanpaikat | Äänet | Ääniosuus |
| --- | --- | --- | --- |
| 2006 | 9 | 579 490 | 5,9% |
| 2010 | 24 | 1 454 493 | 15,4% |
| 2012 | 15 | 950 263 | 10,1% |
| 2017 | 20 | 1 372 941 | 13,1% |
Vaalimenestys > Europarlamenttivaalit

| Vuosi | Edustajanpaikat | Äänet | Ääniosuus |
| --- | --- | --- | --- |
| 2009 | 4/25 | 772 746 | 17,0% |
| 2014 | 4/26 | 633 114 | 13,3% |
Aiheesta muualla

Home page of Partij voor de Vrijheid (hollanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:European Parliament election, 2014
Käännös suomeksi
Velvet Goldmine

| Velvet Goldmine |
| --- | --- |

Ohjaaja:  Todd Haynes
Käsikirjoittaja:   Todd Haynes  James K. Lyons 
Tuottaja:   Christine Vachon  Michael Stipe  Bob Weinstein  Harvey Weinstein 
Säveltäjä:  Carter Burwell
Kuvaaja:  Maryse Alberti
Leikkaaja:  James Lyons
Pukusuunnittelija:  Sandy Powell
Pääosat:   Ewan McGregor  Christian Bale  Jonathan Rhys Meyers 
Valmistustiedot
Valmistusmaa:   Iso-Britannia  Yhdysvallat 
Tuotantoyhtiö:   Newmarket Capital Group  Channel Four Films 
Levittäjä:  Film4 Productions Miramax
Ensi-ilta:   Iso-Britannia 6. marraskuuta 1998  Suomi 27. marraskuuta 1998 
Kesto:  124 minuuttia
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Velvet Goldmine on vuonna 1998 ensi-iltansa saanut Todd Haynesin ohjaama draamaelokuva. Elokuva toi ohjaajalleen Kultaisen palmun ehdokkuuden Cannesin elokuvajuhlilla. Elokuvan tapahtumat esitetään pääosin takautumina ja sen rakenne on lainattu Citizen Kanesta: elokuvassa toimittaja selvittää arvoituksellisen julkisuuden henkilön salaisuutta.
Elokuva sijoittuu pääosin 1970-luvun Britanniaan ja glam rockin maailmaan. Elokuvassa on paljon viitteitä David Bowien elämään ja musiikkiin: elokuvan päähenkilö, fiktiivinen rocktähti Brian Slade, perustuu Bowieen ja hänen Ziggy Stardust -hahmoonsa. Haynes halusi myös käyttää elokuvassa Bowien musiikkia, mutta Bowie kielsi kaiken musiikkinsa käytön. Tämän vuoksi elokuvan soundtrack on yhdistelmä 1960- ja 1970-lukujen rock-klassikoita.